CELEX: 22014D0098
Language: sk
Date: 2014-05-16 00:00:00
Title: Rozhodnutie Spoločného výboru EHP č. 98/2014 zo 16. mája 2014 , ktorým sa mení príloha XV (Štátna pomoc) k Dohode o EHP

30.10.2014   
            
            
               SK
            
            
               Úradný vestník Európskej únie
            
            
               L 310/65
            
         ROZHODNUTIE SPOLOČNÉHO VÝBORU EHP
   č. 98/2014
   zo 16. mája 2014,
   ktorým sa mení príloha XV (Štátna pomoc) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Komisie (EÚ) č. 1407/2013 z 18. decembra 2013 o uplatňovaní článkov 107 a 108 Zmluvy o fungovaní Európskej únie na pomoc de minimis
                   (1) sa má začleniť do Dohody o EHP.
            
         
               (2)
            
            
               Príloha XV k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Text bodu 1ea [nariadenie Komisie (ES) č. 1998/2006] v prílohe XV k Dohode o EHP sa nahrádza takto:
   „32013 R 1407: nariadenie Komisie (EÚ) č. 1407/2013 z 18. decembra 2013 o uplatňovaní článkov 107 a 108 Zmluvy o fungovaní Európskej únie na pomoc de minimis (Ú. v. EÚ L 352, 24.12.2013, s. 1).
   Ustanovenia nariadenia sa na účely tejto dohody vykladajú s týmito úpravami:
   
               a)
            
            
               V článku 1 ods. 1 sa dopĺňa: ‚Nariadenie sa neuplatňuje na sektory, na ktoré sa nevzťahujú články 61 až 64 Dohody o EHP.‘
            
         
               b)
            
            
               Pod slovami ‚článok 107 ods. 1 zmluvy‘ sa rozumie ‚článok 61 ods. 1 Dohody o EHP‘.
            
         
               c)
            
            
               Pod slovami ‚článok 108 ods. 3 Zmluvy o ES‘ sa rozumie ‚článok 1 ods. 3 protokolu 3 k Dohode o dozore a súde‘.“
            
         Článok 2
   Znenie nariadenia (EÚ) č. 1407/2010 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 17. mája 2014 pod podmienkou, že boli doručené všetky oznámenia podľa článku 103 ods. 1 Dohody o EHP (2).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 16. mája 2014
      
         
            Za Spoločný výbor EHP
         
         
            predseda
         
         Gianluca GRIPPA
      
   
   
      (1)  Ú. v. EÚ L 352, 24.12.2013, s. 1.
   
      (2)  Ústavné požiadavky neboli oznámené.